Official Journal L 013 , 21/01/1993 P. 0011 - 0013

Finnish special edition: Chapter 3 Volume 48 P. 0013

Swedish special edition: Chapter 3 Volume 48 P. 0013



DEĊIŻJONI TAL-KUMMISSJONI tal-15 ta' Diċembru 1992 fuq il-kriterji mikrobioloġiċi applikabbli għall-produzzjoni ta' krostaċeji msajjra u frott tal-baħar mollusk (93/51/KEE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ekonomika Ewropea, Wara li kkunsidrat id-Direttiva tal-Kunsill 91/493/KEE tat-22 ta' Lulju 1991 li tippreskrivi l-kondizzjonijiet tas-saħħa għall-produzzjoni u t-tpoġġija fis-suq ta' prodotti tas-sajd ([1]), u partikolarment il-Kapitolu V (II) (4) ta' l-Anness tiegħu, Billi, skond il-Kapitolu IV (IV) (7) (ċ) ta' l-Anness tad-Direttiva 91/493/KEE, fabbrikanti ta' prodotti ta' krostaċeji msajra u frott tal-baħar mollusk għandhom jagħmlu verifiki mikrobioloġiċi fuq il-produzzjoni tagħhom f'intervalli regolari biex iħarsu l-istandards preskritti bis-saħħa tal-Kapitolu V (II) (4) ta' dak l-Anness; Billi bl-iskop tal-protezzjoni tas-saħħa pubblika, għandu jkun preskritt limitu ta' kontaminazzjoni batterika li lil hinn minnu r-riżultati ma jistgħux jitqiesu bħala aċċettabbli mingħajr ma l-prodott jitqies bħala tossiku b'xi mod; billi, meta l-limitu ta' aċċettabbilità jinqabeż, il-fabbrikanti għandhom jinvestigaw il-kawżi tagħhom u jistabbilixxu proċeduri korrettivi biex ma jħallux li terġa' tiġri darb'oħra; Billi l-metodi ta' analiżi ser ikunu preskritti aktar tard fid-dawl ta' l-istudji li jsiru; billi sa dakinhar għandhom jgħoddu metodi internazzjonali rikonoxxut; Billi l-miżuri preskritti f'din id-Deċiżjoni huma skond l-opinjoni tal-Kumitat Permanenti Veterinarju, ADOTTAT DIN ID-DEĊIŻJONI: Artikolu 1 L-istandards mikrobioloġiċi applikabbli għall-produzzjoni ta' krostaċeji u frott tal-baħar mollusk provdut fil-Kapitolu IV (IV) (7) (ċ) ta' l-Anness tad-Direttiva 91/493/KEE huma preskritti fl-Anness hawnhekk. Artikolu 2 L-istandards mikrobioloġiċi għandhom ikunu verifikati mill-fabbrikant matul il-proċess ta' manifattura u qabel ma jitpoġġew fis-suq il-krostaċeji u l-frott tal-baħar mollusk imsajra fl-impjant ta' l-ipproċessar li huma approvati skond l-Artikolu 7 tad-Direttiva 91/493/KEE. Artikolu 3 1. Programmi ta' kampjunatura għandhom ikunu stabbiliti mill-persunal maniġerjali ta' l-impjant ta' l-ipproċessar fir-rigward tan-natura tal-prodotti (sħaħ, bla qoxra jew mifsuqa), it-temperatura u l-ħin tat-tisjir u l-valutazzjoni tar-riskju, għandhom iħarsu l-ħtiġiet ta' l-Artikolu 6 tad-Direttiva 91/493/KEE. 2. Il-programmi msemmija fil-paragrafu 1 għandu jkollhom, fil-każ ta' nuqqas ta' tħaris ta' l-istandards preskritti taħt l-intestaturi 1 u 2 ta' l-Anness ta' hawnhekk, impenn: - biex l-awtoritajiet kompetenti ikunu notifikati bis-sejbiet magħmula u l-azzjoni meħuda fir-rigward ta' lottijiet li mhumiex sodisfaċenti, kif ukoll il-miżuri provduti fit-tieni inċiż hawn isfel, - biex ikunu riveduti l-metodi ta' superviżjoni u verifika tal-punti kritiċi biex tkun identifikata l-għajn kontaminata, u biex isiru analiżijiet aktar spissi, - biex ma jinbiegħux għall-konsum tal-bniedem lottijiet li jinstabu mhux sodisfaċenti minħabba s-sejba ta' patoġeni jew fejn jinqabeż il-valur M għall-iStaphylococcus provdut taħt l-intestatura 2 ta' l-Anness. Artikolu 4 Sakemm ikunu stabbiliti metodi tal-Komunità ta' analiżi mikrobioloġika, il-metodi ta' analiżi użati biex ikunu verifikati l-istandards mikrobioloġiċi preskritti fl-Anness ta' hawnhekk għandhom ikunu xjentifikament rikonoxxuti fuq livell internazzjonali u eżaminati fil-pratika. Il-metodu ta' analiżi użat għandu jkun reġistrat bir-riżultati korrispondenti. Artikolu 5 Din id-Deċiżjoni hija indirizzata lill-Istati Membri. Magħmula f'Brussel, fil-15 ta' Diċembru 1992. Għall-Kummissjoni Ray MAC SHARRY Membru tal-Kummissjoni ANNESS 1. Patoġeni Tipi ta' patoġeni Standard Salmonella spp. Assenti f'25g n = 5 c = 0 Kif ukoll, il-patoġeni u t-tossini tagħhom li għandhom jitfittxu skond il-valutazzjoni tar-riskju, m'għandhomx ikunu preżenti fi kwantitajiet tali li jaffettwaw saħħet il-konsumaturi. 2. Organiżmi li jindikaw iġene fqira (bla qoxra jew mifsuqa) Tip ta' organiżmu Standard (per g) Staphylococcus aureus m = 100 M = 1 000 n = 5 c = 2 jew: Thermotolerant coliform (44 °C fuq mezz solidu) m = 10 M = 100 n = 5 c = 2 or: Escherichia coli (fuq mezz solidu) m = 10 M = 100 n = 5 c = 1 Meta l-parametri n, m, M u c huma definiti kif ġej: n = numru ta' unitajiet li jikkomponu l-kampjun, m = limitu li taħtu r-riżultati kollha huma konsidrati sodisfaċenti, M = limitu ta' aċċettabbilità li lil hinn minnu r-riżultati huma konsidrati bħala mhux sodisfaċenti, c = numru ta' unitajiet ta' kampjuni li jagħtu għadd batteriku ta' bejn m u M Il-kwalità tal-lott hi konsidrata li hija: (a) sodisfaċenti meta l-valuri kollha osservati huma 3m jew anqas; (b) aċċettabbli meta l-valuri osservati huma bejn 3m u 10m (= M) u meta c/n hija 2/5 jew anqas. Il-kwalità tal-lott hija konsidrata li mhix sodisfaċenti: - fil-każijiet kollha fejn il-valuri huma il fuq minn M, - meta c/n hija akbar minn 2/5. 3. Indikatur ta' organiżmi (Linji ta' gwida) Tip ta' organiżmu Standard (kull g) Mesophilic aerobic bacteria (30 °C) (a) Prodotti sħaħ m = 10 000 M = 100 000 n = 5 c = 2 (b) Prodotti bla qoxra jew mifsuqa bl-eċċezzjoni ta' laħam il-granċ m = 50 000 M = 500 000 n = 5 c = 2 (ċ) Laħam il-granċ m = 100 000 M = 1 000 000 n = 5 c = 2 Dawn il-linji ta' gwida għandhom jgħinu lill-fabbrikanti jiddeċiedu jekk l-impjanti tagħhom humiex qed joperaw b'mod sodisfaċenti u biex jassistuhom fl-implimentazzjoni tal-proċeduri ta' monitoraġġ tal-produzzjoni. [1] ĠU L 268, 24.9.1991, p. 15.